CELEX: 62011CN0565
Language: sk
Date: 2011-11-10 00:00:00
Title: Vec C-565/11: Návrh na začatie prejudiciálneho konania, ktorý podal Tribunalul Sibiu (Rumunsko) 10. novembra 2011 — Mariana Irimie/Administrația Finanțelor Publice Sibiu, Administrația Fondului pentru Mediu

28.1.2012   
            
            
               SK
            
            
               Úradný vestník Európskej únie
            
            
               C 25/34
            
         
      Návrh na začatie prejudiciálneho konania, ktorý podal Tribunalul Sibiu (Rumunsko) 10. novembra 2011 — Mariana Irimie/Administrația Finanțelor Publice Sibiu, Administrația Fondului pentru Mediu
      (Vec C-565/11)
      (2012/C 25/66)
      Jazyk konania: rumunčina
      
         Vnútroštátny súd, ktorý podal návrh na začatie prejudiciálneho konania
      
      Tribunalul Sibiu
      
         Účastníci konania pred vnútroštátnym súdom
      
      
         Žalobkyňa: Mariana Irimie
      
         Žalovaní: Statul român prin Ministerul Finanțelor și Economiei, Direcția Generală a Finanțelor Publice Sibiu, Administrația Finanțelor Publice Sibiu, Administrația Fondului pentru Mediu
      
         Prejudiciálna otázka
      
      Má sa zásada ekvivalencie, efektivity a proporcionality prostriedkov nápravy v prípadoch porušenia práva Spoločenstva voči fyzickým osobám, ktoré spočíva v tom, že sa uplatnil právny predpis, ktorý je v rozpore s právom Spoločenstva, vyplývajúca z judikatúry Súdneho dvora Európskej únie a z úpravy vlastníckeho práva v článku 6 Zmluvy o Európskej únii a v článku 17 Charty základných práv Európskej únie vykladať v tom zmysle, že bráni tým ustanoveniam vnútroštátneho práva, ktoré obmedzujú výšku škody, ktorá by sa mohla nahradiť fyzickej osobe, ktorá utrpela porušenie svojho práva?